
הכנסת העשרים
מושב שני
<פרוטוקול מס' 375>
מישיבת ועדת הכספים
יום שלישי, ח' בסיון התשע"ו (14 ביוני 2016), שעה 11:00
<סדר היום:>
<הצעת חוק לתיקון פקודת מס הכנסה (מס' 226), התשע"ו-2016>
נכחו:

<חברי הוועדה:> 
משה גפני – היו"ר
בוקר נאוה 
דוד ביטן 
איתן ברושי
מכלוף מיקי זוהר 
אחמד טיבי
מיקי לוי 
בצלאל סמוטריץ'
רחל עזריה 
עודד פורר 
טלי פלוסקוב 
חברי הכנסת:
יהודה גליק

עליזה לביא

אורלי לוי אבקסיס

שולי מועלם-רפאלי
אוסאמה סעדי
אלעזר שטרן
לרשימת השדלנים שנכחו בדיון – ראו בקישור זה.

<ייעוץ משפטי: >
שלומית ארליך
<מנהל הוועדה:>
טמיר כהן
<רישום פרלמנטרי:>
אהובה שרון, חבר המתרגמים
<הצעת חוק לתיקון פקודת מס הכנסה (מס' 226), התשע"ו-2016>
<היו"ר משה גפני:>
על פי מה שקבענו, בשעה 11:00 אני מצביע על הרביזיה של חבר הכנסת אחמד טיבי. הרביזיה היא לגבי הצעת חוק לתיקון פקודת מס הכנסה (מספר 224). ביקש חבר הכנסת טיבי בקשה לדיון מחדש. חבר הכנסת טיבי, אני מצביע על הבקשה שלך. האמת היא שלא נעים לי להצביע נגדך. לכן אמרתי לך שרציתי להיות באופוזיציה.
<אחמד טיבי (הרשימה המשותפת):>
זה לא צו המצפון שלך.

<בצלאל סמוטריץ (הבית היהודי):>
בגלל שזה רמדאן לא נעים לך להצביע?

<היו"ר משה גפני:>
לא.

אני מבקש להביא את זה להצבעה. 

<אוסאמה סעדי (הרשימה המשותפת):>
אפשר לנמק את הרביזיה?

<היו"ר משה גפני:>
לא מנמקים, אבל משפט. מנמקים אם הרביזיה מתקבלת, אבל ברוח התקופה שמדברים הרבה ויש ישיבות ארוכות, בבקשה.

<אוסאמה סעדי (הרשימה המשותפת):>
אדוני היושב ראש, חברי הכנסת. אנחנו מבקשים רביזיה על ההחלטה הזאת. אנחנו חושבים שהחוק הזה, אין בו צורך כי גם בדברי ההסבר של הצעת החוק כתוב: "עם זאת, מענקים לעידוד השקעות הון ניתנים היום באזור בהתאם להסדר מינהלי שנקבע בהחלטות ממשלה". זאת אומרת, היום כבר קיימת החלטת ממשלה. מה שמבקשים כאן זה שבאופן רשמי יוחל החוק של מדינת ישראל על השטחים הכבושים וכתוב בהגדרת האזור. תראו לאן אתם מובילים אותנו. בהגדרת האזור כתוב "כל אחד מאלה: יהודה ושומרון וחבל עזה, כולל השטחים הכלולים בתחום השיפוט הטריטוריאלי של הרשות הפלסטינית על פי ההסכמים".

<בצלאל סמוטריץ (הבית היהודי):>
כולל הר הבית.

<אוסאמה סעדי (הרשימה המשותפת):>
עזוב. יש כאן פיקוח רשמי זוחל. זה מה שרוצים בבית היהודי? שיתכבדו ויגידו שהם רוצים לספח את כל השטחים. בבקשה, תצביעו על זה.

<היו"ר משה גפני:>
תודה רבה. מי בעד הרביזיה? מי נגד?

הצבעה

בעד הרביזיה – 5
נגד – 8
הרביזיה לא התקבלה.

<אוסאמה סעדי (הרשימה המשותפת):>
היידה סיפוח.

<היו"ר משה גפני:>
הרביזיה לא התקבלה.

<הישיבה ננעלה בשעה 11:06.>

